open-index/open-wikipedia-markdown huggingface dataset:
Kastêel van Beauvoorde

thumb|right|300px|Het kastêel van Beauvoorde

Et **kastêel van Beauvoorde** es een kastêel ut de 12e eeuw in Wulveriengem, (Beauvoorde - Veurne). Sedert 1998 es et eigndom va Erfgoed Vlaanderen, da et kastêel en et domein oopngesteld eit voo et grôte publiek.

## Geschiedenisse
De êeste vorm van et kastêel zoe ountstoan zyn in 1128, wannêer da nen Saksische ridder 'Wulfahari' een kastêel bouwde. 't Noemde ton nog 'Wulfringhem', oftewel heem van Wulferus' zyn minsn. In 1573 es de noame veranderd gewist deur Jacob De Bryarde, omda zyn domeinn in Vrankryk ôok ôzo noemden. Ie eit et kastêel ôok groundig verbouwd, en 't kastêel es eigndom gebleevn van de familie tot in 1838. In 1875 eit jounker Arthur Mergelynck et vervolln kastêel gekocht, en ie eit er een hêel park round angeleid. De meubels uut dienen tyd stoan nog oltyd in et kastêel. In 1902 kreeg de 'Koninklijke Academie der Nederlandse Taal- en letterkunde' et kastêel van Mergerlynck, en sedert 1998 es't eigndom van Erfgoed Vlaanderen.

## Toerisme
Et kastêel es te bezoekn in de zomer, et park es groatis moar voor et kastêel moe je betoaln.

## Externe koppelienge
* De site van et kastêel
* Het kastêel van Beauvoorde ip de site va Erfgoed Vlaanderen
Philippe De Coene

thumb|Philippe De Coene
**Philippe De Coene** (Rysel, 28 ogustus 1960) es nen West-Vlamsche  voo de sp.a. Oloewel da't ie in Rysel geboorn es, es't nen echte Kortrikzoan, want achter een poar moandn es't ie vereust noa Kortrik.

## Carrière
In 1981 es't ie begonn als journalist by De Morgen. Loater, vanof 1988 ei 't ie by verskillnde reclamebureaus geweirkt. Toen da de SP bezig wos mè de partie te vernieuwn in Kortrik, volt de ôge van Frank Vandenbroucke ip Philippe De Coene. Ie nôdigt em uut voo in de Domino-groep, de vernieuwiengsgroep van de partie, te zittn. In 1994 goat ie no Europa, als vervanger van Louis Tobback.  In 1999 komt ie nie in 't parlement omda de SP zwoar verloorn eit, ie weirdt ton moa woordvoerder va Frank Vandenbroucke. In 2000 doet ie mee mè de gemêenteroadsverkieziengn en weirdt ie verkoozn tot êeste socialistische scheepn va Kortrik, ip het departement voo milieu en ICT. Vanof 2003 zit ie in 't Federoal parlement, achter ne goein uutslag. In de 2006 weirdt ie were verkoozn in Kortrik, moar tot ieders verrassienge loat de CD&V uddern oude partner volln voo de Open VLD.

By de Vlamse verkieziengn van 7 juni 2009 es 't ie me 13.000 vôorkeurstemmn rechtstreeks verkoozn tot Vlams volksvertegenwoordiger.
 
In 2012 trekt ie de sp.a-lyste in Kortrik by de gemêenteroadsverkieziengn.

## Externe koppelienge
*Officieeln website
Klêen Seminoarie Roeseloare

thumb|<center>D' Ogustynekerke van 't Klêen Seminoarie van Roeseloare 
**'t Klêen Seminoarie** is een schole in Roeseloare die 't bisdom van Gent è gesticht in 't joar 1806. 

Der zoatn doa vele specioale gasten lik Albrecht Rodenbach, Guido Gezelle, Hugo Verriest en Poater Lievens. Gezelle en Verriest woaren d'er loatre ôok lêroare.

Vôor 1806 wos't er een abdy. De bedoelienge van de schole wos vo de slimme koppn van West-Vloandern te loatn komn en under achter under studies in 't Klêen Seminoarie noa 't Grôot Seminoarie te zendn vo der pasters van te maak'n. Vroegr wos 't e joungensschole, nu es 't gemiengd. Vandoage es 't Klêen Seminoarie bekend vo zyn kerke, d'Ogustynekerke.  Vo de geweune Roeseloarnoare es 't 'n schole voo knappe kienders. Ze ligt in de Zuudstroate, an den andere kant van 't zuudpand en café Rôonbach.
Ge kunt er Latynsche, Grieksche, Economie, Wetenschappn en Moderne Toaln lêern.

Ip 28 juli 1875 lêedde Albrecht Rodenbach een ipstand an't Klêen seminoarie tegen't gebruuk van't Frans in't oenderwys. Da protest wier bekend oender de name *De [[Groote Stooringe]]*.
[thumb|left|<center>De 'Wonderklasse' (1875/76) met o.a. [Albrecht Rodenbach (III), Constant Lievens (VI) en lêroare Hugo Verriest (II)]]

## Andre Klêen Seminoaries
In Vloandern zyn der ôok nog andre Klêen Seminoaries:

* Klêen seminoarie van Sint-Truiden.
* Klêen seminoarie van Hoogstroaten, da in de joaren 1950 de lapname "pastoorsfabriekstje" had.
* Sint Jozef Klêen Seminoarie in Sint-Nikloas
* Het Berthoutinstituut Klêen Seminoarie in Mecheln
* Montfortaans Seminarie, Rotselaar, ôok wal Montfort Collegie Rotselaere genoemd, in Rotselaere
Middelnederlands

Et **Middelnederlands** es de verzoamelnoame van Nederfrankische dialectn da gespookn wos tusschn ca. 1150 en ca. 1500.

## Gin eenheidstoale
Er bestound in de Middelêeuwn gin uniforme spellienge in de Nederlandn. Wien da schreef, volgde zyn eigen spreektoale. En die varieerde van streke tout streke.

E meugelikke indelienge van de Middelnederlandsche dialectn es:
*Vlams: de toale van et middeleeuwsche groafschap Vloandern en gedeeltelik ook nog in 't groafschap Artesië
*Broabants: de toale van et middeleeuwsche hertogdom Broabant
*Hollands: de toale van et middeleeuwsche groafschap Holland
*Limburgs: de toale van et middeleeuwsche hertogdom Limburg en deeln van et ounofhankelik Prinsbisdom Luuk
*Gelders: de toale van et middeleeuwsche hertogdom Gelre en groafschap Zutphen

Die middeleeuwsche hertogdommn en groafschappn liggn nu verspreid over verschillige landn en provinsjn. 't Koartje hierneffers toont hunder oude territorioale grenzn.

Sommigste van die streektoaln hèin specifieke ofwykiengn da je historisch kut uutleggn:
*Kustmiddelnederlands: specifieke toaleigenschappn langs de kust van Vloandern en Holland, ook wel Ingveoons of Noordzeegermoans genoemd
*Noordoostelik Middelnederlands: de streektoaln gesprookn boovn Limburg en ten oostn van Utrecht: hertogdom Gelre, groafschap Zutphen, d'Heerlykheid Overysel
right|thumb|De Bourgondische Lege Landn

## Verschilln mè 't Oudnederlands
't Meest upvollend verschil mè 't Oudnederlands es dan de vocoaln (de klienkers) in ounbeklemtoonde positie ofgezwakt gerochtn tout de sjwa (stomme e) of helegansn wegvieln. Da proces noemt vocoalreductie.

*Ond. *vogala* > Mnd. *voghele, veughele*
*Ond. *olla* > Mnd. *olle, alle*
*Ond. *diopitha* > Mnd. *diepte*
*Ond. *ruopon* > Mnd. *roepen*

Da resulteerde in 't verlies van uutgangn van vervoegiengn van werkwoordn en voornoamwoordn.

De tabelle hierounder toogt de vervoegiengn van 't zwak werkwoord *moakn*.



## Literateure
Zie 't artikel over de Middelnederlandsche literateure.

## Referesjn
15 juni

**15 juni** is den 166stn dag van 't joar (167stn dag in e schrikkeljoar) in de Gregorioansche kalender. 't Volgn nog 199 doagn toet 't ende van 't joar.

## Geboorn
*1553 - Ernst van Oostnryk, landvoogd van de Spoansche Nederlandn.
*1843 - Edvard Grieg, Noorsche componist

## Gestorvn
*923 - Robert I, keunienk van West-Francië.
*1467 - Filips de Goein, hertog van Bourgondië en groaf van Vloandern.
*1922 - Karel Cogge, West-Vlamsche sluuswachter.
*2004 - Maurits Sabbe, paster en theolôog.
Voaderdag

**Voaderdag** es nen dag woarip da de voaders in de bloemekes gezet weirdn. 't Volt oltyd ip de twêede zundag van juni. Et weirdt gekenmerkt deur et feit da de kinders een knutselweirkske en een gedichtje moakn in schole ter êre van under voader.

## Geschiedenisse
In 1909 wilde een Amerikoanse vrouwe eur voader êern, die achter de dôod van eur moeder by de geboorte van under 6de kind, allêne voo de kinders moeste zorgn. De êeste voaderdag kwam 't er een joar loate, ip 19 juni 1910 in Washington. In 1924 voerde president Calvin Coolidge en nationoale voaderdag in in Amerika, in 1966 eit president Lyndon Johnson ton beslist om da oltyd ip de derde zundag van juni te doen (in Amerika). Ondertussn wos et gebruuk ôok noa de reste van de weireld overgesleegn. In België weirdt voaderdag ip de twêede zundag van juni gevierd.

## Kritiek
Volgns sommigen es voaderdag oundertussn vôorol een commerciële bedoenienge gekoomn, woarvan da vôorol de commerçantn probeern te profiteern.
Hendrik Bogaert

**Hendrik Bogaert** (Brugge, 30 ogustus 1968) es ne West-Vlamsche  by de CD&V.

## Carrière
Hendrik Bogaert wos preses in de studentnverênigienge 'Ekonomika' in Leuven, woar da't ie Toegepaste Economische Weetnschappn studeerde an de KULeuven. In 2000 es't ie ipgekoomn by de gemêenteroadsverkiezingn, en verkoozn in Jabbeke als scheepn van ruumtelikke ordenienge. In 2001 es't ie oundervôorzitter van de party gekoomn by de vernieuwienge van de CD&V. Sedert 2003 zit ie in 't federoal parlement vanuut de êeste ipvolgersplekke ip de lyste. Doar es't ie de begrôtiengsspecialist van de CD&V en zit ie in de commissies Financiën en Begrôtienge. By de gemêenteroadsverkiezingn van 2006 es't ie verkoozn gewist tot burgemêester van Jabbeke. By de parlementsverkiezingn in 2007 trokt ie de koamerlyste voo de CD&V

Van 6 december 2011 toet 11 oktober 2014 was 't ie stoatssecretoaris vor Ambtenoarnzoakn en Moderniserienge van d' Openboare Dienstn in de federoale regerienge Di Rupo.
Begynof (Diksmude)

thumb|Begynhof van Diksmude
Et **Begynof va [[Diksmude]]** es de vroegere verbluufsplekke van de begynn van Diksmude. Het makt, soamen mè da van Kortryk en Brugge de ênigste drie in West-Vloandern.

## Geschiedenisse
Het begynof es ipgericht gewist in de 13e eeuw, mêer bepoald in 1273. Margaretha van Constantinopel, groavinne van Vloandern gaf ton toestemmienge an Marguerite Godscalc, de begyne van Diksmude, toestemmienge en giftn voo de bouw van et begynof. Et begynof lag vrêe ounder vier deur de oorloogn van dienen tyd: 'n Ounderdjoarign Oorlog, de reformoatie, de beeldnstorm, de Fransche Revolutie en de Êeste Weireldoorloge. 't Es volledig platgesmeetn gewist in 1914, moar in 1923 es't beslist gewist om et were ip te bouwn volgns de oude styl. In 1990 es et begynof eigndom gekoomn van de vzw De Lovie.

## Uudige invullienge
De vzw De Lovie begeleidt persôonn mè ne verstandelikke andicap uut de streeke. Ze gebruukn et begynof voo de uusvestienge van die minsn. 

## Varia
In 2007 eit et begynof meegedoan an de Monumentenstrijd ip de VRT. Et es tot in de finale gerakt (vôor de Keunienklikke stalliengn van Ostende en de oppecultuur in Poperienge, moar eit doar verloorn van de Stôomstroopfabrieke uut Borgloon.

## Externe koppelienge
* 't Begynhof ip Inventaris Bouwkundig Erfgoed
De stoeten Ostendenoare

thumb|Fotto 's van Congoleezn met ofgekapte handn in den tyd van Leopold II
**De stoeten Ostendenoare** is e mysterieuze actiegroep in Ostende die 't gemunt het ip de monumentn ter êre van keunienk Leopold II.

Justiesje in Brugge is an 't uutzoekn wien dat er achter de groep zit moa z' hen nog niks gevoundn. In januoari 2004 het de groep en hand ofgezoagd van 't monument "Dank der Congolezen", e dêel van de  de Drie Gapers, e beeldngroep ip de zêedyk van de twi broers architectn Cortens (1931). Ip e plakkoate an 't monument stoat: "Dank van de Congolezen aan Leopold II om hen te hebben bevrijd van de slavernij van de Arabieren". Volgens de Stoeten Ostendenoare is da peur revisionisme. Keunienk Leopold II bestierde Congo lik zyn persôonlik bezit en je schoakelde sloaven in ip zyn rubberplantages. En ot de Congolezen te lui bevoundn woarn, wierdn under handn ofgekapt. Doarom het de actiegroep en hand ofgezoagd van èèn van de Congolezen van de beeldngroep vo 't beeld realistischer te moakn. De stoeten Ostendenoare het in en e-mail an 't stadsbestier van Ostende loatn weetn da ze 't hand willen weregeevn ip condiesje da ze de plakkoate vervangen deur de in New York American gepubliceerde fotto's in 1906 van Congolezen me ofgekapte handn. 
## Varia
*De stoeten Ostendenoare was van 1976 toet begun joaren negentig ook de noame van e bekend satirisch blad in Ostende. 
*In Blanknberge het de politieke partye "Dwars" van Piet Wittevrongel ook en anvroage ingediend an 't stadsbestier vor e plakkoate te zettn by 't Monument van Lippens en De Bruyne met uutleg over wat dat er echt gebeurd is in uus koloniaal verleedn.
Deinze

**Deinze** es ne stad en gemêente die in 't westn van Ôost-Vloandern ligt. Sedert 1 januoari 2019 vormn Deinze e Nevele tegoare de fusiegemêente Deinze.
## Dêelgemêentn
Astene, Bachte-Maria-Leerne, Gottem, Grammene, Meigem, Petegem-an-de-Leie, Sint-Martens-Leerne, Vinkt, Wontergem, Zevern, Nevele, Hansbeke, Landegem, Merendree, Poesele, Vosseloare.
### Tabelle



De stad Deinze grenst an de gemêentn en dêelgemêentn:
thumb|left|350px|Koarte van Deinze

## Beziensweirdigheedn
*D' Onze-Lieve-Vrouwekerke in Scheldegotiek.
*'t Stedelik Museum van Deinze en de Leiestreke mè werkn van kunstenoars lik Emile Claus, Léon De Smet, Gustave De Smet, George Minne, Constant Permeke, Roger Raveel, Albert Servaes, Frits Van den Berghe, Gustave Van de Woestyne en Albijn Van Den Abeele. Der is ook e volkskundige ofdêlienge mè stikkn uut de lokale folklore en geschiedenisse.
thumb|left|Onze-Lieve-Vrouwekerke van Deinze
NMBS

Den **NMBS** is de Belgsche spoorwegmoatschappye. NMBS stoa vô "Nationale Maatschappij der Belgische Spoorwegen". In 't Fraans gebruukn ze d'afkortienge *SNCB* wuk da stoat vô "Société Nationale des Chemins de Fer Belges". 

'n NMBS is e noamloze vennootschap die in updracht van de Belgsche federoale overeid tringdienstn aanbiedt vanuut ol de Belgische stoaties. 't Netwerk bestoat uut 3536&nbsp;km yzerweg woavan 2950 me eletric. In België is den NMBS den ênigstn aanbieder van openboar persônenvervoer mê trings, in tegenstellienge me B-Cargo. B-Cargo (vo de marsandieze) eit drie concurrentn; noamelik Dillen & Le Jeune Cargo (uut België), Rail4Chem (uut Duutsland) en Trainsport (uut België). 

Da logo is ountwôrpn deur Henry Van de Velde in 1936.

## Weetjes
België eit 3536 kilometers spôorweg in vergelykienge me 2809&nbsp;km in Olland.

## Geschiedenis
't Joenge België wos gefroengn in zyn ountwikkelienge deur de blokkoade van de Antwerpse Hoavn. 't Industriebekkn van Sarleroi en Luuk, woa da olle zwoare industrie, masienebouw en koomienen geconcentrêerd woarn ad uutweegn nôdig. Leopold I ad Stephenson in Ingeland tegengekommen. Je was oendr 'n indruk van zien stôomtrings. Je gebruukte ol zynen invloed om ier ook iezerweg'n te bouwn en je kreeg al zêre de steun van den Antwerpse Hoavn en de Woalse industriesteedn.

Den eesten van meie 1834 eit de regeringe beslist om een een net van 400&nbsp;km iezerwegen uut te bouwn. Up 5 mei 1835 wos de êerste spôorlyne up't Europese vasteland grêed, tussch'n Brussel en Mecheln. 9 joar loater wos de noord-zuud en de oost-west spôorlyne grêed.

## Vandage
## Ofbeeldiengn

Ofbeeldienge:Foto0010.JPG|Bord van up de perrongs
Ofbeeldienge:Treinstel te AC.JPG|Tring in Antwerpn Centroal
Oopnboar vervoer

**Oopnboar vervoer** is persôonsvervoer dat oopnboar toeganklik is. Iederêen die wil, meugt er gebruuk va moakn. De vervoerders kunn de passagiers nie weigern under mee te pakkn os ze de tarief betoaln, dit in tegenstellienge me particuliern.

## West-Vloandern
thumb|right|de kusttram
In West-Vloandern zorgt De Lijn voa d'autobuusdienstn en de kusttram. 'n NMBS zorgt vo de tringdienstn. In diverse grôte steedn ryen d'r ôok stadsbussn. Da zyn bussn van 't oopnboar vervoer die allêne mo in de steedn ryen en der nie buutn. Vôorbeeldn in West-Vloandern: Brugge, Kortryk, Roeseloare, Ostende. De kusttram rydt langs hêel de Belgsche kust. Noamelik van Knokke tot e met De Panne.

## Vloandern
Juste lik in West-Vloandern zorgt De Lijn voa d'autobuusdienstn en de trams. 'n NMBS zorgt ôok voa de trings. Buutn West-Vloandern ryen der nog trams in Gent en Antwerpn. In Gent reën der vroeger ôok trolleybuusn. Da zyn autobuusn die up eletric ryen. Ze krygen under strôom via een boovnleidienge. In Antwerpn rydt er ôok nog nen premetro. Da zyn in feite de tramlynn die up sommigste plekkn ounder de ground ryen, bevôorbeeld ounder de Meir.

## Wallonië
In Wallonië zorgt de TEC voa d'autobuusdienstn en tramdienstn. D'r ryen allêne moa trams in Charleroi. In 't centrum van Charleroi ryen ze just lik in Antwerpen ounder de ground. Da wordt doa *Metro léger* genoemd. Z'in van de acht geplande lynn moa drie gebouwd woavan dat er slechts een anderhalve lyne van gebrukt weirdt. Ze stoat dus ôok up de lyste van travaux inutiles. Juste lik de 2,5&nbsp;km lange metrotunnele in Luuk die nôois is gebruukt. In Spa is de TEC bezig met de bouw van en kabeltring. In Wallonië is den NMBS verantwôordelik vô de trings ('t noemt doa wel de SNCB, *Société Nationale des Chemins de Fer Belges*). Momenteel zyn ze bezig met de bouw van een grôte HST stoasje in Luuk (Liège Guillemins).

## Brussel
thumb|right|de Brusselsche metro
In Brussel zorgt den MIVB ôofdzoakelik vôo et openboar vervoer. Ze exploiteren ottobuusn, trams en metro's. Ze zyn momenteel bezig met ed erschildern van de buusn en trams in andere kleurn.
MIVB

[thumb|Brusselse metro tring in de ''Rogier'' [stoatie]]
[thumb|Een [ottobuus van van Hool A500]]

Den **MIVB** of **STIB** stoat in voa 't openboar vervoer in en round 't Brussels Oofdstedelik Gewest. MIVB stoad voe Maatschappij voor Intercommunaal Vervoer te Brussel. STIB stod vea Société des Transports Intercommunaux Bruxellois. Den MIVB exploîteert in 19 gemêenten. Waarounder dus wok Brussel. Ze zyn begost met ottobuusn en trams in 't joar 1954 en me metros in 1976. Z'ein wok nog liftn ant Poelaertplein en ant sjustisjchepalies. Der werken 6283 menschen by de MIVB.
TEC

**TEC**, de ofkortienge van **Transport en Commun** is de moatschappy die zorgt vo 't openboar vervoer in Wallonië (dus bussn en trams). De moatschappy et oungeveer 1543 voertuugn en doamee wordn joarliks 158,5 miljoen reizigers vervoerd.

thumb
thumb
Astene

**Astene** (Nederlands: *Astene*) was een zelstandige gemeente  toe dat 't in 1970 bie Deinze gesmeet'n wier, 't is nu juste nog een dêelgemêente. 't Ligt tusschen de dorp'n Petegem-an-de-Leie, Deinze, Bachte-Maria-Leerne, Deurle en Nazareth.

't Dorp is deur zyn oorsproenkelik romantisch schone liggienge an de Leie, juste buutn 't stadscenter van Deinze en an de steenweg N43 van Gent noa Kortryk, nu stilletjesan styf toegebouwd geworden. Deur de lintbebouwienge langst de steenweg het 't veel van z'n charme, dat in de negentienste eeuwe zovil schilders genspireerd het, verloorn. Tusschen 1860 en 1870 hen ze nen groten droai in de Leie afgesneên, de grenze mê Bachte-Maria-Leerne volgt nog d'oede beddienge van de rivier. Vo de boot'n schol dâ biekans vuuf kilometers bie 't voaren van Kortryk no Gent of oemgekird. 't Stik tusschen d'oede en de nieuwe Leie is nog tamelik groene gebleev'n. De sluze es nui een beshermd monument.
[thumb|left|<center>De Leie in Astene deur [Emile Claus]]
Meigem

**Meigem** es een dorptje in de Belgische gemeênte Deinze. 't Ligt an 't Schipdonkkanoal, te zuudn van de Poekebeke.
thumb|left|<center>Kerke van Meigem
Brussels Airport

**Brussels Airport** (Nederlands: *Internationale luchthaven van Brussel*) is den officielen noame van 't vliegpling van Brussel. 'n Is geleegn in de provinsje Vloams-Broabant in de gemeênte Zoaventem. 

Met een ippervlakte van 1245 hectare, circa 250.000 vliegbewegiengn en mêer of 18,5 miljoen passagiers per joar es et 't grotste vliegpling van oes land. Ge kunt et vliegpling bereikn vanuut Brussel, Leuvn, en Antwerpn met den tring. Er is en specioale ottostroade tot an 't vliegpling.

Brussels Airport es den hub van verschillnde luchtvoartmoatschappyen lik Brussels Airlines, Thomas Cook Airlines (België) en Jetairfly. Wok Jet Airways ee een hub geopnd in de zomere van 2007 vo zyn intercontinentale vluchtn tussn India en 't Amerikoans Continent. Wok verskillende cargoluchtvoartmoatschappyen lik Singapore Airlines Cargo, Eva Air Cargo, Saudi Arabian Air Cargo en EAT (DHL) en van Zoaventem hunder hub gemakt. Verder es 't er nog 't hôofdkwartier van de privémoatschappy Abelag.

## Ofbeeldiengn

Ofbeeldienge:Airport Zaventem.jpg|Vliegpling van Brussel
Ofbeeldienge:SN Brussels Airlines B462 OO-DJF 20060217 HAM.jpg|Vlieger ip de startboane
Radio Donna

**Radio Donna** was e Vlamschen radiozender van de VRT. Bekende presentators woarn ounder andre Evy Gruyaert en Ann Reymen. An 't ôofd van de zender stond Steve De Coninck.

## Geschiedenisse
In 1992 wilde de BRTN een antwoord biedn ip de vroage noa nen jounge, dynamische radiozender, die em vôorol teegn Radio 2 profileert, moar ôok teegn de vrye radio's die redelik populair zyn. 
Sedert kort eit de BRTN ôok et recht voo reclamme uut te zendn ip de radio, en 't es de bedoelienge da Donna volledig droait ip reclammeinkomstn. 
D'êeste uutzendieng wos 'n 28ste moarte 1992. Radio Donna zendt voerol hits uut, en eit doar de êeste joarn vrêe vee succes mee. Ip een bepoald moment zyn ze zelfs de populairste radiozender van Vloandern, moar de latste joarn ounvervindn ze straffe concurrentie van de commerciële radio's, vôorol van Q-Music.
Omda ze geen succes nie meer ein, word radio Donna vervangn doer MNM. Et latste gespeelde liedje wa Please don't stop the music van Rihanna en 't latste woord was Donnadieu gezeit deur Michel Follet die den zender a geopend in 1992.

## Frekwensjes
*West-Vloandern: 101.5&nbsp;MHz
*Ôost-Vloandern: 101.5&nbsp;MHz
*Limburg: 102.00&nbsp;MHz
*Antwerpn: 89.0&nbsp;MHz
*Vlams Brabant: 97.0&nbsp;MHz
*Leuvn: 94.8&nbsp;MHz
*Brussel: 88.3&nbsp;MHz
*Nôord-Ôost Limburg: 93.0&nbsp;MHz

## Externe koppelienge
*Radio Donna
*Live luustern
De Lijn

**De Lijn** is de moatschappy die zorgt voa 't openboar vervoer in Vloandern.

De Lijn es in 1991 ountstoan uit de fusie van de MIVA (de 'Maatschappij voor het Intercommunaal Vervoer te Antwerpen'), de MIVG ('Maatschappij voor het Intercommunaal Vervoer te Gent') en et Vlamsche dêel van de NMVB ('Nationale Maatschappij van Buurtspoorwegen'). 

Ze weirdt financieel gesteund deur het Vlamsche Gewest, die den belangrykstn andêelouder es. Der werkn 7979 minsn by De Lijn, en 2400 andern werkn by ounderannêemers. De latste joarn kent de toenoame van reizigers nen explosievn groei, vôorol deur de stimuloatie van et gebruuk van et openboar vervoer deur de overeid. In sommigste steedn es het oopnboar vervoer hêlegans groatis. 
Het mêest in et ôog springnd succes van De Lijn es de Kusttram, die olle badsteedn mi elkoar verbindt. 
Een ander specioal geval es de zogezeide belbus, nen autobuus die je keunt ipbelln o je ievers noa toe wilt. Ze ryn oltyd in dunbevolkte streekn, woar da't et niet rendoabel es voo ne autobuus ieder eure te loatn ryn. Ge keunt de bussn en trams van De Lijn gemakkelik erkenn an udder gele streepn ip vôor- en zykant.

## Ofbeeldiengn

Ofbeeldienge:Van Hool bus Mechelen2.JPG|Buus in Mecheln
Ofbeeldienge:Kusttram.jpg|De Kusttram in de tramstoatie van Ostende
Ofbeeldienge:Busstationtzandbrugge.jpg|Buusstoatie an 't Zand in Brugge
Êeklo

**Êeklo** (Nederlands: *Eeklo*) es 'n stad in Ôost-Vloandern. In de stad weunn e goeie 20.000 menschen.

Êeklo es ôok d'n ôofdstad van 't arroundissement Êeklo en va regio Meetjesland. 't Bekende bos 't Leen (provincioal domein) es ôok veur 'n stik ip Êekloos groundgebied.

## Cultureel
thumb|left|Stadhuus van Êeklo
't Stadhuus van Êeklo is gebouwd in de 17e êeuwe en stoat sins 1999 ip de UNESCO weirelderfgoedlyste.
N8

Den **N8** es nen Belgischn gewestweg.

## Traject
De N8 es langer dan et stik in West-Vloandern, want ie vertrekt eigentlik uut Brussel, en es êen van de 9 grôte gewestweegn die stervormig uut de ôofdstad vertrekkn. De belangrykste steedn langs zyn traject zyn Ninove, Oudenoarde, Kortryk, Mêenn, Yper, Veurne en Koksyde. Het mêest beruchte stik ligt tussn Yper en Veurne. 't Begunt in Yper en lôopt oal Brieln, Elverdinge, Roestn, Ôostvletern, Oogstoade, Sint-Riekers en Vinkem noar Veurne.

## Controverse
De N8 tussn Yper en Veurne es druk bereeedn, omdat de A19 nie deuregetrokkn gewist es. Da eit ol tot vee protest geleid van de inweuners van de dorpn langs de boane. Z'ein udder in 1995 verênigd ounder de noame 'JA19', om de deurtrekkienge te eisn, moar zounder succes. Da es nie gelukt, want in 2005 es't er finoal beslist gewist om de A19 nie deure te trekkn, moar es't er beslootn om grôte stikkn van de N8 eir an te leggn en/of of te snien. In 2007 es de officiële beslissienge genoomn om de verbindienge eir an te leggn, nu es't wachtn tot olle vergunniengn in orde zyn.
Vandalisme

**Vandalisme** es't espres beschoadign of kapot moakn van dingn die an iemand anders of en gemêenschap toebeôorn. Et woord es ofgeleid van et volk de Vandoaln.

Mêestoal goat't over puberoal gedrag da kan duudn ip letter disiplinne, groepsgêest, fatsoen of êre. De vôornoamste reedn dan pubers da doen es deur vervelienge of vô't ofreageern van ipgekropte frustroaties dan ze ip e ander maniere nie kwytroakn.
Harendyke

thumb|Zicht ip Harendyke
**Harendyke** is e wyk in 't ôostn van Wendune en ligt bykan letterlik ip de grenze mè Blanknberge. De wyk bestoat uut e klêene weunkern en een uutgebreide campingzone. 't Ligt ip wandelafstand van de zêe. 

De noame van de wyk refereert noa 't verdwenen dorp "Haerendycke", êen van de vele klêene visschersdorptjes, die d'r in de loop van de 13e êeuwe woarn langs de Vlamsche kust. 't Dorp lag ounder de dunegordel. Deur de vele overstromiengn ip 't ende van de 14e êeuwe was iederêen verplicht van 't dorp te verloatn en met den anleg van de Groaf-Jansdyk vanof 1408 is 't dorp hêlegans ipgedoekt. De platselyke bevolkienge veruusde noa 't vlakby geleegn Blanknberge.
## Varia
*Harendyke was êen van de favoriete pleksjes van kunstschilder Valerius De Saedeleer
In Flanders Fields

*een weireldberoemd gedicht, geschreven beist WO1, zie: In Flanders Fields (gedicht)
*een museum in Yper over WO1, zie: In Flanders Fields (museum)
Yperlee

thumb|Yperlee by Boezienge-Sas
D' **Yperlee** is e voart van Yper no 'n Yzer en komt uut in 'n Yzer ter ogte van en upoalbrugge, de *Knokkebrugge*.  't I doar e kleen museumtje over de natuur en de veugels laasn 'n Yzer.  't Kanaal is oungeveer vichtien kilomeiters lank en is redelik populair byn touristn en wandeloars. 'n Voart passeert oundermeer oul Oetulst en Boezienge. 

't Militair kerkof Essex Farm ligt er juuste by en ook 'n bunker woada John McCrae beist 'n Eestn Wereldoorloge zyn gekende gedicht In Flanders Fields eschreevn et.

De noame zou ofeleid zyn van e kleen riviertje dat doa overtyd liep, 'n *Ypre* wuk da zoe beteekn *rivier me [[iep]]n derlaasn*. Sedert 'n Twiddn Wereldoorloge et 'n gin economisch belang ne mi en passeert der nu en toe nog e keir e plezierbootje.
Charleroi

**Charleroi** (Woals: *Tchålerwè* of *Châlerwè*), letterlik vertoald *[[Karel II van Spanje|Keunienk Koarel]]*, is de grotste stad van Henegouwn.

De stad is en fusie van de klêne stad Charleroi tegoare me 14 gemêentes. De stad hèit 205.700 inweuners en is 102&nbsp;km2 grôot. 't Is de grotste stad van Wallonië. Me olle gemêentn der round hèin ze 500.000 inweuners. Charleroi ligt an de Samber (Sambre).

Ôorsprounkelik noemde Charleroi *Charnoy*. 't Is in 1666 hernoemd deur de Spanjoardn noa Karel II.
## Beziensweirdigheedn

Ofbeeldienge:Charleroi - église Saint-Christophe vue de la place Charles II - aout 2014.jpg|Sint-Christophekerke
Ofbeeldienge:Charleroi-Hôtel-de-Ville.jpg| Stadhuus
Ofbeeldienge:Charleroi - caserne Trésignies.jpg|Kazerne Caporal Trésignies
Ofbeeldienge:Charleroi - Maison Dorée 2.JPG|Maison Dorée, Art Nouveau

## Dêelgemêentn
thumb|left|250px

De gemêente Charleroi grenst an:

## Slichte reputoasje
Charleroi kwaam in 2007 vele in 't nieuws, omdat er op grôte schoale gesjoemeld wos deur ambtenoarn: hêel 't schepencollege, en oek de burgemêester, moestn ountslag neemn op bevel van Elio di Rupo, 'n boas van de Parti Socialiste, en de minister-president van de Woaln. Oek op 't vlak van criminaliteit et Charleroi e slichte noame.
Den Haag

**Den Haag** of **'s-Gravenhage** is den oofdstad van de Ollandse provincie Zuud-Olland. Me oungeveer 563.000 inweuners is't de derde gemêente van 't land. 't Rare is dat 't nooit een stad gewist is, mo je kut 't nateurlik moelik een dorp noemn. 't Is de platse woa da de regerienge en 't parlement van Olland gevestigd zyn. En doarenboovn is 't de platse woa da de keunynk zyn werkpaleis eet. In een ander land zoen da genoeg redens zyn vo Den Haag den oofdstad van 't land te noemen, mor in Olland is da nie 't geval, want den oofstad van Olland is Amsterdam. 

Ip et groendgebied van Den Haag ligd ook de badplatse Scheveningen. Lik dan de Bruggeliengen no de zêe goan no Zêebrugge, goan de Hagenoars no Scheveningen.

Den Haag is by ons ook gekend vo Madurodam, een sôorte pretpark woa dan der sedert 1952 ollesôorte gebouwn stoan van schoale 1 ip 25.

't Westende (Nederlands: Westeinde) is êen van d'oudste stroatn van Den Haag. 't Was vroeger den involsweg van de streke 't Westland en 't stadsdêel Loosduunn no 't oud centrum van Den Haag.

## Externe koppeliengn
* Plaatsengids
* AlleCijfers

thumb|left|De ridderzoale ip 't Binnenof
Stienkenden kortschildkever

Den **stienkenden kortschildkever** (*Staphylinus olens*, of *Ocypus olens* by zyn oudere noame) es nen zwortn kortschildkever.

## Uutzicht
Den stienkenden kortschildkever es zwort van kleur en j'hèit e lank, smol lyf da 22 tout 32&nbsp;mm lank es. J'hèit gin vleugels en je trekt hem goed up nen oorkruuper moar dat en es ginnen kever.

Oet'n hem g'attaqueerd voelt, spert'n zyn koakn wyd oopn, je stikt zyn voelsprietn rechte vooruut en je kromt zyn achterlyf na voorn lik nen schorpioen. J'hèit sterke bovenkoakn woamei dat'n serieus kut bytn. Oe datte gin avance es, gift'n e stienkende melkachtige vloeistoffe of, vandoa zyn noame (*olens* = stienkend). Die vloeistoffe en es nie giftig.

## Leevn
Stienkende kortschildkevers kom je 't hele joar deure teegn, surtout in den hof en in busschn. Ze zyn actief by doage. 
Ze leevn zynder van klene oungewervelde beestjes lik wurms, slekkn en larvn van insectn moa z' eetn ook plantn.
Blankenbergs Varretje

[thumb|<center>Blankenbergs varretje in [Meetkerke]]
thumb|<center>'t Varretje in Blankenberge
thumb|<center>Sluuze tusschn 't varretje en de Blankenbergsche scheurpit
't **Blankenbergs Varretje** of **Grote Ede** verzorgt d' ofwoaterienge noa de zêe van 't Poldergebied  tusschn de Gentele en de Zydelinge, nu e dêel van de "Nieuwe Polder van Blankenberge". 't Lopt centroal deur d' Uutkerksche Polder, e nateurreservoat mè bezoekerscentrum "Groenwaecke". D' ofwoaterienge gebeurt deur 't sluuzecomplex van Blankenberge.

D' oudste verwyzienge is were te viend'n in e Charter van 1337 die de bouw van de nieuwe dyk'n vôrenschryft achter de stormvloed woarby da Scarphout by Blankenberge deur de zêe verzwolgn is. 't Oudst gekend reglement is de "Keure van de Waetringhe van Blanckenberghe" g'acteerd ip 12 juni 1563. 
## Gedicht
Gedicht over 't Blankenbergs Varretje van de Blankenbergsche volksdichter en kunstschilder Jozef Hoenraet:

::**'t Blankenbergs Varretje**

::*Ze kroenkelt schowne 't landschap in en z'endigt an de zeie,*
::*en lik of dat uus varretj' is, doa zyn der zelfs gin tweie!*
::*Ze sliengert weg en were, begroeid langs weerzekanten,*
::*en die goed kykt die ziet het wel, 't stoa vul mè wilde planten.*
::*Ze sliengert lienks, ze droait no reks, ze zoekt heur weg no 't nôorden,*
::*ze stroalt de groene ruste uut, en 'k vienden zelfs gin woorden,*
::*om de stilte te beschryven ip en round da woater.*
::**t Is in alle vroegte azo, 't is ook azo heil loater.''

::''Tusschen een hoage flutekruud, doa schufelt de korluut,''
::''en de tiengels stoan te wachten ip dien eine wandeloare,''
::''die e blommetje wil plukken, mo ton kykt 'n vreindig roare:''
::**t Zyn pertang de schonste plekken, mo ze kunnen vreindig stekken!*

::*De visschers zitten an de kant en wachten euren en euren,*
::*Oender e grouwte parasol mè schetterende kleuren.*
::*Ik peizen da ze te vele verlangen,*
::*van 'k zien zelden e twa vangen!*

::*Ip e schowne zomerdag, ton komt er ein roeien,*
::*en d' einigste getugen zyn e kudde bonte koeien.*
::*Hunder koppen droaien mee binst dat 't bootje passeert,*
::*en azo et de kudde weer e twa bygeleerd:*
::*"'t Zyn alleine de menschen die kunnen voaren,*
::*je zoe wenschen da me gin koeien woaren!"*

::*En os de stormwiend in 't zuudwesten zit,*
::*Ton kabbelt de voart, en zyn de schuumkoptjes wit.*
::*De wiend bloast geweldig mè rukken en snokken*
::*En d' eendjes krupen in 't rietgras ounder moeders rokken.*

::*Ost vroeger 's wienters wienter was,*
::*Kwamen de schatsen  goed van pas,*
::*en die gin had da woaren dutsen,*
::*met hunder van restjes gebreide mutsen.*

::*En deur al die joargetyden, stroomt uze schowne voart*
::*Al hounderde joaren ounvervoard*
::*Deur uus groene polderland,*
::*En houdt ze 't woaterpeil in stand.*

::*Meschien, vo te sluten nog ein goe road:*
::*Os je coroage ip e leig pitje stoat,*
::*Goa no Schaerebrugge en zet j' an de kant*
::*En geniet van de stilte in Vloanderland.*
::*Luustert no 't ruuschen van uus riet,*
::*E schonder liedje bestoat er niet.''
Westkapelle

* Westkapelle (West-Vloandern): e gemêente an de West-Vlamsche kust
* Westkappel: e gemêente in de Frans-Vlamsche Westhoek
* Westkapelle (Zêeland): e stad in Zêeland
Polder en woaterienge

Een **polder** of **woateringe** is een oopnboar bestier in Vloandern da ’t gebied moet beveiligen tegen woateroverlast en moet zorgn vor een goeie woateruusoudinge  vo de landbouw en de volksgezoundeid. Ook de nateure, visscherye, toerisme en drinkwoatervoorzieninge zyn belangryke ounderdêeln van ‘t beleid van polders en woateringn.

‘t Vornoamste verschil tusschn polders en woateringn is under ligginge. Polders liggn binn de polderzone. Dat is ’t gebied dat deur indykinge veroverd is ip de zêe of ip riviern die ounderevig zyn an de getydn. Woateringn liggn in de overige gebiedn, lik een stroomgebied van een riviere, of een dêel d’rvan. 

De geschiedenisse van polders en woateringn goat styf verre in den tyd. D’oudste vermeldinge dateert van de 12e êeuwe. De wetgevinge van nu is gebaseerd ip de wet van 1956 vo de woateringn en van 1957 vo de polders.

Volgns de VVPW (Vereniging van Vlaamse Polders en Wateringen), zyn d’r 104 polders en woateringn in Vloandern die zorgn vor een gebied van 307.063 ha.
## Polders en woateringn in West-Vloandern
*Damse Polder
*Groote West-Polder
*Keygnaert Polder
*Nieuwe Hazegraspolder
*Nieuwe Polder van Blankenberge
*Polder Bethoostersche Broeken
*Polder De Moeren
*Polder Ghistel-Oost-Over-de-Waere
*Polder Noordwatering Veurne
*Polder Sint Trudoledeken Assebroek
*Polder Vladslo-Ambacht
*Sinte Catharine Polder
*Snaeskerke Polder
*Watering De Gaverbeek
*Watering Het Vrijgeweid
*Zandvoorde Polder
*Zuidijzerpolder
*Zwin-Polder
## Externe koppelienge
*Vereniging van Vlaamse Polders en Wateringen
Den Stienker en den Blienker

**Den Stienker en den Blienker** zyn twè kanoaln die een oengevèr 20&nbsp;km tôope loopn van Strobrugge by Moaldegem toe an de Nôordzee in Zêebrugge.

O je der meer wil van weetn, kun je verder leezn in d'artikels van den Stienker en den Blienker

## Gerelateerde artikels
*Den Stienker
*Den Blienker
*Damsche Voart
Ulste

*e dêelgemêente van Oarelbeke, zie: Ulste (Oarelbeke)
*een inheemse sorte struke/bôom, zie: Ulste (plante)
Vletern

* Vletern (West-Vloandern): e gemeente in de West-Vlamsche Westhoek
* Vletern (Vrankryk): e gemeente in de Frans-Vlamsche Westhoek
Philippe Despriet

**Philippe Despriet** (°14 september 1949, Kortryk) es nen istoricus, nen archeoloog en ne skryver. Ie specialiseert em in de geskiedenisse van Frans-Vloandern: "Deur ne gril uut 't verleedn ligt 't zwoartepunt van 't ôoit zô machtige vorstendom Vloandern nu up Noord-Franske grond". De toon es direct gezet.

## Leevn
Philippe Despriet studeerde architectuur en oudeidkunde. In 1973 stichtte ie tope met Dr. R. Ooghe de *Archeologische Stichting voor Zuid-West-Vlaanderen* woavan dat ie werkleider es. Diene vzw verricht ip vrywillige boasis archeologisch onderzoek in de regio van Kortryk. Ze zyn deur 't West-Vlams provinciebestuur en et stadsbestuur van Kortryk belast met 't oudeidkundig bodemonderzoek vo heel 't arroundissement Kortryk. Ze publiceern nu en ton ne ki under resultoatn van de verskillige ipgroaviengn.

Despriet eit ol vele ipgroaviengn georganiseerd, soms ip grôte skoale. Lik d'ipgroavienge van 't castrum van Elkyng in 1988-1992, of 't onderzoek van de dwangburcht van Kortryk in 1990.

Philippe Despriet eit een boeiende maniere van skryvn. Zyn styf geïllustreerde boekn over Frans-Vloandern zyn ondertusschn standoardwerkn gekommn woavan der ol verskillige zyn uutverkocht.

J'oudt ook leziengn en j'organiseert reizn na Frans-Vloandern (vo verenigiengn).

## Publicoaties
*De Westhoek in Frans-Vlaanderen (1979, uutverkocht)
*Vlaams erfgoed in de Franse Westhoek (1981, uutverkocht)
*De V1 en V2 in Frans-Vlaanderen (1983)
*Historische Steden in Frans-Vlaanderen (1985, uutverkocht)
*Geschiedenis van Frans-Vlaanderen (uutverkocht)
*Frans-Vlaanderen, onbekende schat (1987, 8 drukkn, uutverkocht)
*Frans-Vlaanderen, front '14-'18; De Slagvelden van Artesië en de Somme (1989, 4 erdrukkn)
*2000 Jaar Kortrijk. Topografische atlas van ambachtelijke Romeinse nederzetting tot moderne stad (1990)
*Kassel (1991, uutverkocht)
*Frans-Vlaanderen tijdens de Tweede Wereldoorlog (1992, 4 drukkn)
*De V1 in Frans-Vlaanderen. Gids voor de V 1-installaties in Nord, Pas-de-Calais en Somme (1994, 3 erdrukkn)
*Veelzijdig Frans-Vlaanderen (1997)
*Historische atlas van Frans-Vlaanderen (1998)
*Kortrijk-Vlaanderen 1302. Synthese van de Frans-Vlaamse oorlog 1297-1305 (2002)
*Kortrijk en Vauban (1633-1707. Het ontstaan en de topografie van een vesting 4e tot 19e eeuw (2008)
*De Kortrijkse Broeltorens (2010) Alles over de Broeltorens

## Informoatie
Wien da mêer wilt weetn over Philippe Despriet, zyn werkn en zyn activiteitn kan by em zelve terecht:

Philippe Despriet
Filips van de Elzaslaan, 4
8500 Kortrijk
Tel/Fax 056 22 21 99
1127

1124 - 1125 - 1126 - **1127** - 1128 - 1129 - 1130
't Joar **1127** is 't 27e joar in de 12e eeuwe volgenst de christelikke joartellienge.
## Gebeurtenissn
;April
*6 - Brugge krygt stadsrechtn
## Geboorn
## Gestorvn
;moarte
*2 - Karel den Goein
2005

2002 - 2003 - 2004 - **2005** - 2006 - 2007 - 2008
't Joar **2005** is 't 5e joar in de 21e eeuwe volgenst de christelikke joartellienge.
## Gebeurtenissn
*H5N1, e gevoarlikke variant van veugelpest, ook vo menschn, verspreidt vanuut de Volksrepubliek China en Zuudôost-Azië over hêel de weireld.
*België viert heur 175-joarig bestoan en 't 25-joarig bestoan van 't federalisme.
;april
*19 - Joseph Ratzinger wordt paus Benedictus XVI.
;juni
*1 - Bob van Reeth wordt als Vlamschn bouwmêester ipgevolgd deur Marcel Smets.
;juli
*6 - 't Vlams Parlement keurt e nieuw gemêentedecreet goed.
*7 - Nen terroristischen oanslag in de metro van Londn makt 52 dôo.
*24 - Lance Armstrong wint den Tour de France vo de 7ste kêe.
;ogustus
*29 - Den orkoan Katrina trekt over New Orleans me wiendvitessn van mêer of 200 km/eure. De stad is zwoar vernield en deurdan de dykn 't begeevn lopt 80% van de stad ounder woater.
;oktober
*19 - In Irak begunt 't proces teegn Saddam Hoessein.

## Muziek
Numero 1-hits in de Radio 2 Top 30:
*Akon: *Lonely*
*Artiesten voor Tsunami 12-12: *Geef Een Teken*
*James Blunt: *You're Beautiful*
*50 Cent: *Candy Shop*
*Joeri Fransen: *Ya 'Bout To Find Out*
*Joy Gruttmann: *Schnappi, Das Kleine Krokodil*
*K3: *Kuma Hé*
*Madonna: *Hung Up*
*Belle Pérez: *Qué viva la vida*
*Bob Sinclar: *Love Generation*
*Will Smith: *Switch*
*Wouter: *Walking in Memphis*
## Geboorn
;juni
*26 - Prinsesse Alexia van de Nederlandn
;oktober
*4 - Emmanuel, zeune van keunienk Filip van België en prinsesse Mathilde
;december
*13 - Nicolas en Emeryck, zeuns van prins Laurent van België

## Gestorvn
;januoari
*10 - Prinsesse Josephine Charlotte van België (getrouwd me Jan van Luxemburg)
;april
*2 - Paus Johannes Paulus II, Poolschn paus
*3 - Jef Eygel, Antwerpschn basketter
;september
*27 - Ronald Golias, Brazilioanschn acteur
;november
*11 - Maurits Coppieters, Vlamsche polletieker
Eule

*e dêelgemêente van Kortryk, zie: Eule (Kortryk)
*den korte noame van d'Eulebeke, die deur da dorpke lopt
1882

1879 - 1880 - 1881 - **1882** - 1883 - 1884 - 1885
't Joar **1882** is 't 82e joar in de 19e eeuwe volgenst de christelikke joartellienge.
## Gebeurtenissn
[thumb|Foto van [Oscar Wilde uut 1882 deur Napoleon Sarony]]
*31 januoari - De kerke van Deisel krygt 't statuut van basilieke van paus Leo XIII
*19 moarte - Begun van den bouw van de Sagrada Família in Barcelona
*24 moarte - Den Duutschn dokteur Robert Koch makt zyn ountdekkienge bekend van de tuberculosebacterie
## Geboorn
;februoari
* 2 - James Joyce, Iersche schryver en dichter
* 12 - Abraham Hans, Vlamsche schryver
;meie
* 7 - Willem Elsschot, pseudoniem van Alfons De Ridder, Vlamsche schryver 
;juni
*25 - Janka Koepala, Wit-Russische schryver en dichter
;oktober
*22 - Jakoeb Kolas, Wit-Russische schryver en dichter
;november
* 13 - Jozef Cardijn, Belgische kardinoal en stichter van de KAJ
* 16 - Karel van Wijnendaele, West-Vlamsche sportjournalist 
## Gestorvn
;moarte
* 24 - Henry Longfellow, Amerikoanschn dichter
;april
* 19 - Charles Darwin, Iengelschn bioloog, bekend vo zyn evolutietheorie
Oeze Vrouwn (Poperienge)

thumb|<Center>Oeze-Vrouwn

**Oeze Vrouwn** (officieel: Onze-Lieve-Vrouwekerk) is êen van de drie kerkn in Poperienge. Ze stoat in de Casselstroate. 'n Bouw van de kerke is begunn in 1290, moa 't deurde toet 1490 vôorn da ze d'r uutzage lik nu. 

De styl van Oeze Vrouwn is gotiek; de veinsters zyn spitsboogn. De tôorn is 70 meiters oge. De kerke is doamei - qua ogte - de 31ste in België, en de 8ste in West-Vloandern. 't Groendplang van Oeze Vrouwn is 't zelfste lik Sinte-Beirtns.

't Meubilair va binn is surtout rococo-styl (roend 1750). De beeldn dateern van 'n 17ste-19stn êeuw.
Schône schilderyn zyn oender anger:
: *Heilige Drievuldigheid* va Gerard Seghers (begun 17sn êeuw)
: *Jezus aan het Kruis* va Jan van Ieper (18sn êeuw)
Opoalkust

[thumb|<center>[Strange en dunen : ‘t Oekske]]
thumb|<center>Koap Zwartenesse
De **Opoalkust** (Nederlands: *Opaalkust*, Frans: *Côte d'Opale*) is een kuststroke in ‘t nôordn van Frankryk.

Ze omvat de hêle kustlyne binn ‘t Noorderdepartement en et Nauw van Kales, van Bray-Duunn an de Belgische grenze toet Berk an de riviere de Authie. ‘t Nôordelikste stik wordt in Frankryk ook "Côte Flamande" genoemd.
In de omgevienge van Duunkerke (Fransche Westoek) is de Nôordzêekust nog vlak met een smalle duunstroke. Langs ’t Nauw van Kales in ’t nôordwestn by Koap Blankenesse (Cap Blanc-Nez) en Koap Zwartenesse (Cap Griz-Nez) zyn d’r krytrotsn die boven de zêe uutsteekn.

## Opoalkustgemêentn
* Bray-Duunn
* Zuudkote
* Leffrinkoeke
* Duunkerke 
* Groot-Sintn
* Sint-Pols
* Fort-Mardyk
* Loon 
* Grevelingn 
* Groot-Filipsfort 
* Ooie
* Mark
* Kales
* Zandgat 
* Skoale 
* Witzand
* Terdingem
* Oudingem
* Oderzele
* Ambletuwe
* Wimeruwe
* Bonen
* Ekingem
* Sint Stevens Bergen
* Ardelo
* Dalnes
* Stoapel
* 't Oekske
* Kuuk
* Merlimont 
* Berk
1950

1947 - 1948 - 1949 - **1950** - 1951 - 1952 - 1953
't Joar **1950** is 't 50e joar in de 20e eeuwe volgenst de christelikke joartellienge.
## Gebeurtenissn
;moarte
*12 - De Belgn spreekn hunder by referendum uut ip de vroage of da keunienk Leopold III meugt werekêern. 57,7% stemt vôorn (72% in Vloandern, 48% in Brussel, 42% in de Woaln).
*30 - 't Weekblad *Kuifje* publiceert e nieuw verhoal van Hergé: *Raket naar de maan*.
;meie
*11 - In de Borinage kommn 130 mynwerkers an hunder ende deur grauwvier.
;juni
*4 - By de verkieziengn die in 't têekn stoundn van de keuniengskwestie krygt de CVP en absolute mêerderheid.
;juli
*22 - Keunienk Leopold III kêert achter 6 joar were noa België. In hêel 't land volgn der betogiengn en stoakiengn surtout in de Woaln.
*30 - In Grâce-Berleur in de provinsje Luuk wordn 3 demonstrantn dôodgeschootn deur de rykswacht.
;ogustus
*2 - Leopold III leest e tekst vôorn ip de radio woarin dat ie verkloart dat 'n goat oftreedn.
*10 - Keunienk Leopold benoemt zyn zeune Boudewyn toet lutenant-generoal.
*11 - Krôonprins Boudewyn legt den eed of vo de koamers. Julien Lahaut, vôorzitter van de Belgische Communistische Partie, roept: *Vive la république*.
*18 - Julien Lahaut wordt in Seraing dôodgeschootn.
;oktober
*30 - Den bokseur Jean Sneyers, den *iengel van de rienk* genoemd, versloat in Nottingham den Iengelsman Terry Allen en wordt Europees kampioen lichtgewichtn.
;december
*18 - De Kamina vertrekt met 800 Belgische vrywilligers noa Korea.
## Muziek
Populaire liedjes:
*Ames Brothers: *Sentimental Me* - *Rag Mop*
*Andrews Sisters: *I Can Dream, Can't I?* - *I Wanna Be Loved*
*Gene Autry: *Rudolph the Red-Nosed Reindeer* - *Peter Cottontail*
*Eileen Barton: *If I Knew You Were Comin' I'd Have Baked A Cake*
*Teresa Brewer: *Music! Music! Music!*
*Nat King Cole: *Mona Lisa*
*Perry Como and Betty Hutton: *A Bushel and a Peck*
*Bing and Gary Crosby: *Play A Simple Melody*
*Red Foley: *Chattanoogie Shoe Shine Boy*
*Phil Harris: *The Thing*
*Gordon Jenkins and the Weavers: *Goodnight, Irene*
*Anton Karas: *Third Man Theme*
*Sammy Kaye: *Harbor Lights*
*Frankie Laine: *Cry of the Wild Goose*
*Mills Brothers: *Daddy's Little Girl* - *Nevertheless*
*Patti Page: *All My Love (Bolero)*
*Hank Snow: *I'm Moving On*
## Geboorn
;moarte
*17 - Lia Linda, West-Vlamsche zangeresse
;meie
*14 - Irénée Duriez, West-Vlamschn beeldhouwer
;november
*16 - Jan Bucquoy, West-Vlamsche regisseur
## Gestorvn
Irénée Duriez

**Irénée Duriez** (Ichtegem, 14 meie 1950) is e West-Vlamschn beeldhouwer.

[thumb|right|<center>'t Dôodsmasker van [Gustaaf Sorel deur Irénée Duriez]] 
Irénée Duriez boetseert en têkent sedert joarn sierlikke vrouwelikke figeurn. Je makt klassieke, realistische beeldn in was die ton in brons gegootn wordn (verloren-was-techniek). Zyn torso's zyn krachtig en vul dynamiek, moar ook gevoelig en suggestief. In 't begun het 'n gewerkt met hout, terracotta en stêen, moar uutendelik kwamt 'n by brons terechte.

J'het ook nog bijous ountworpn in brons en zilver.
## Carrière
Zyn interesse vo beeldn en beeldhouwwerk begost al van ost 'n nog styf jounk was. Ost 'n dertien joar oud was stound 'n al te kervn in e stik hout vo d'r e beeld uut t'hoaln. Rond z'n 14-15 joar begost 'n te boetseern in klyte en e joar loater me witstêen en arduun. J'is toet an zyn vêertiene noa schole gewist en je most ton temmerman wordn van zyn voader, by wien dat 'n toet an zyn 34 joar gewerkt het. 

Ondertusschn het 'n hem bluuvn bekwoamn. Je krêeg hulpe van Yves Rhavé by wien dat 'n privé-lessn volgdege van 1968-1970. Je wierd ook gesteund deur Livia Canestraro en Stefaan Depuydt by wien dat 'n stage liep als lêercontract. Je volgde ook lessn als vrye lêerlienk an de Stedelikke Academie vo Schône Kunstn van Brugge by Willem van Aerden, beeldhouwer, têkenoare en lêroare boetseern en anatomie.

J’exposeert surtout in de kuststeedn van België en in Holland.

Den 14stn meie 2000 het 'n e *Beeldentuin* g'opend neffest zyn atelier *De oude Melkerie* in Ichtegem. Open atelier van 1 juli toet 31 augustus.

## Externe koppelienge
*Zyn website
*Openlucht kunstexpo (Zilverpand Brugge)
Eulebeke

D'Eulebeke in Gullegem, foto getrokken van an 't Goet te Wynckele|thumb

D' **Eulebeke** of kortweg **d'Eule** (Nederlands: *Heulebeek*) es e beke, die glyk de Mandel ne zyrivier es van de Leie.  Ze lopt grofweg van 't westn noa 't ôostn.  Ze ontspring 'n t woaverst in Beseloare en komt uut in de Leie in Kuurne.

De oorsprong van de noame es nie hêel duudelik.  D'êne zeggn dat z'azoa nomt omda ze 't langst over 't grondgebied van Eule lopt (aloewel da ze die ne noame ol vee langer eit van vôorn dat der geklapt weird van grondgebiedn), andre zeggn dat e verbasterienge es van *geul* of *geule*, de greppe woarin e beke lopt (en 't dorpken Eule zou ton de noame van de beke gèd ein).

Sedert de joarn '70 stonk d'Eule serieus (vooral in de zommer), moa 't es sedert de joarn '90 serieus gebetert.  Sinds begin de joarn 2000 stoat er ôok e woaterzuveriengsinstalloatie in Gullegem (vlakby den R8) en doen ze an natuurontwikkeling langs d'Eulebôordn in Bergeln.

D'Eule durft wel e ki overstroomn: 't es ton olsan garantie prys ip 't Lagaepling, an de parking tegenover Lecot's en in 't park in Eule.